पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस विदिशा के कोरोना वॉरियर एसआई उप निरीक्षक पॉली कार्प मिंज (61) का कोरोना संक्रमण की वजह से निधन हो गया। वे जिला विदिशा में आरक्षक एवं प्रधान आरक्षक के पद पर जिले के अधिकतर थानों में पदस्थ रहे। सहायक उपनिरीक्षक के पद पर भोपाल में अपनी सेवाएं देने के बाद उपनिरीक्षक के पद पर साल 2015 में विशेष किशोर पुलिस इकाई विदिशा में प्रभारी के रूप में पदस्थ हुए थे। उनकी 28 अप्रैल को कोरोना संक्रमण की रिपोर्ट पॉजिटिव आई थी। 30 अप्रैल का विदिशा मेडिकल कॉलेज में उन्हें भर्ती कराया गया था।
इलाज के दौरान शनिवार को उनकी मौत हो गई। पॉली कार्प मिंज मूलतः जशपुर, छत्तीसगढ़ के निवासी थे। इनके परिवार में पत्नी, एक बेटा एक बेटी हैं जो कुरवाई में निवासरत हैं। जिला पुलिस विदिशा की ओर से कोरोना वॉरियर श्री मिंज जी को गार्ड ऑफ ऑनर से सम्मानित किया गया। एसपी विनायक वर्मा, एएसपी संजय साहू, आरआई मिलन जैन सहित वरिष्ठ अधिकारी द्वारा श्री मिंज को श्रद्धांजलि दी गई।
अब तक 282 की मौत: शनिवार को मेडिकल कॉलेज से 8 शव बाहर आए। वहीं बेतवा के मुक्तिधाम में 11 सामान्य लोगों के अंतिम संस्कार हुए। मेडिकल कॉलेज से 8 संक्रमित शव बाहर निकाले गए जिसमें 2 को बासौदा भेजा गया। 5 भोरघाट एवं एक का मुक्तिधाम में अंतिम संस्कार किया गया। 11 सामान्य लोगों के अंतिम संस्कार भी किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn